*У сеоском дворишту*

( Излазе, рецитују и намештају сцену Немања, Бојана, Никола, Мима. Кад је све као намештено погледају се и разиђу)

Око дворишта жуте летве, као јечам за време жетве.

У њему кућа и разне стаје, испод салаша куче лаје.

Пред кућом шуморна трешња стоји, румене минђуше ветар јој броји.

Под тремом крупна, пиргава квочка чепрка поред колског точка.

Око ње трчкара пилића група. Ено и гуске траву чупа.

Петла и кокошке рујне кресте бака храни и каже: „Све сте!“

Лењо се гега дебели плован. Скакуће кунић. У хладу ован.

Игра се ждребе, тутњи му бат, кобила рже и криви врат.

Краве су јутрос отаву пасле, сад роговима чешу о јасле.

Мачак грицка сланине режањ... На дрвљанику грања свежањ.

**ИГРАЊЕ – У МОМЕ СЕЛУ**

( остају Јован, Ивана, Вук, Страле, Анабела, Лаура, Алексеј, Немања, Лана )

Страхиња: Овај дечак има баш добро село.

Анабела: Зашто?

Страхиња: Па све му је наопако, смешно!

Лаура: Да, а баба мало чудна..

**Страхиња:**

Има код нас једна бака
са три мала имењака.
Она има мачка Жућу,
псето Жућу
и унука Жућу.
Сваког јутра бака ове.
имењаке на рад зове.
Мачак мисли:
псето зове.
Псето мисли:
дете зове.
Унук мисли:
мачка зове…

Кад на ручак зове бака
сва три чују имењака.
Мачак каже:
– мене зове!
Псето каже:
– мене зове!
Унук каже:
– мене зове!
Ко да су им зечји краћи
зачас стигну имењаци.

**Вук:**

Имам једног малог пса, често његов лавеж буди ме из сна

Али зато око један пола два, маше репом кад се кући вратим ја

Много ми значи то

**Немања:** Тако је то са псима.

Оданост је псећа

од љубави већа

Кад режи и лаје

не питај га шта је

Пре ће у гроб лећи

 него ли ти рећи

Њему је у свести

како ће ујести

**Алексеј:** И ја имам пса. Он уопште не уједа, леп је и паметан. Знаш како је паметан?

Мој пас зна шта је то километар.
Толико износи његова шетња свакога дана.
Мој пас зна шта је то ветар.
То је оно што диже прашину око његовог стана.
Мој пас зна шта је то столица.
То је оно што личи на њега, али не лаје.
Мој пас зна полица шта је.
То је оно на шта се мачак попне кад се он пропне.
Мој пас зна рука ште је,
То је оно из чега му тата шећер даје.
Мој пас зна шта је то трамвајска карта.
То је оно што он никада не може да добије,
Па зато не скичи,
не цичи,
не цвили,
не режи,
кад ја кажем – бежи
и у трамвај уђем.

**Лана**: Благо теби. А мој Шаров само неку штету прави. Гледамо ми пре неки дан

Каква је то гужва и уплашен скуп?

Наш Шаров на главу натакао ћуп!

Патке, ћурке, гуске... обузео страх:

лете, креште, беже, у зрак дижу прах.

Зајаука Шаров: „Ах, изгубих вид!“

Потрча и главом удари у зид.

Чу се снажан удар, затим одјек: БУП!

У безброј комада прште бакин ћуп...

Алексеј: И шта баба?

Лана: Ништа хтела тући Шарова, ал он побегао.

Алексеј: Спасио се!

Лаура: Није то ништа! Шта сам ја видела кад сам била код тетке у Београду!

Немања: Шта си видела?

**Лаура:**

Одједном, на сред улице,

А могао је с пуним правом...

Растао би се Жућа с главом,

Или би у ногу остао рањен

Јер ван обележеног места псима

Као и људима

Прелаз је строго забрањен!

Тролејбус сад јури не трепћући,

Велико сунце прати га изнад крова

Све звижди, лети у истом смеру

И док Жућа одлази кући

Неко би могао рећи БРАВО

старом и добром кондуктеру.

Толејбус је скочио високо, лудо

Чак до крова!

А као муња дотле је ишао.

Наједном, тролејбус се укочио

Троле се извиле ко крива слова,

* А онда је даље прошишао...

Сви су викали:

„Каква је то вожња!

 Да грдне пропасти, да грдна зла!“

А нису знали, ни помишљали

да је кондуктер спасао живот

једног великог жутог пса.

Он који зна шта зна,

Он који на достојанство својих бркова

И на углед славне професије пази,

Није, ето, хтео

Великог, кудравог, жутог пса

Лењог пса да прегази.

Немања: Стварно браво!

**Вук**: Зато је добро имати мачку. Оне су опрезније.

 Имам једну мачку ја

Хоће све да чује, хоће све да зна

И због ње пожелим некад да сам сам

Али да ме воли ипак добро знам

Много ми значи то

Лаура: И ја имам мачку, малу, скоро белу...

Јован: А ви мислите да је свака мачка лепа и добра?

Лаура и Вук. Мислимо.

**Јован:** Па слушајте ово

 **Има једна земља Бачка...**

Лаура: Па добро, Јоване, то је једна мачка.

**Ивана**: Ма шта једна!? А Моја! Ха!

 Ала је та мачка!
Цео дан је грдим,
Ал сад ми је дошло,
Да се већ расрдим!
Носим је овамо,
Носим јео онамо,
Покажем јој књигу
,,Хајде да читамо!"
У књизи су слике
Она и не гледи.
,,Па кад нећеш да читаш,
А ти мало преди!"
Неће ни да преде
(А још како уме).
Што год речем чини се
Ко да не разуме.

Огрнем јој ћебе,
Стресе га са себе
Ја јој пружим лутку,
Она је огребе.
,,Ако хоћеш, ево ти
Мој шеширић мали!"
Тек јој метнух на главу,
А она га свали.
Па зар вреди такав створ
да се с њиме дружим
Дошло ми је, бога ми,
да је мајци тужим.

**Анабела**: Ал зато ја имам правог мачка.

 Што ја имам мачка

Што тај мудро ради

Једног миша пусти да сланину слади

Другог миша не види кад саламу дира

Трећем мишу поклони целу кришку сира

Кад се миши угоје мачак дође по своје

Па улови миша сланиниша

И улови миша што саламу дира

И улови миша љубитеља сира

Алексеј: Е то је прави мачак!

( Разлаз и намештање за следећу сцену )

**ИГРАЊЕ – ГОВОР ЖИВОТИЊА**

( Остају Никола, Борис, Бојана, Софија. Преслиставају часописе, нешто раде )

**Никола**: Ма слушајте како је један ученик описао краву

 Крава је сисар. Она има шест страна, горњу, доњу,предњу, задњу, леву и десну. На задњој страни је реп. На крају репа је једна четка. Она служи да се крава брани од мува, да не би упадале у млеко. Млеко виси испод краве. На предњој страни је глава која служи да на њој расту рогови. Рогови служе да би крава бола. Глава служи и да би на њу стала уста. Крава једе мало, јер оно што поједе, једе два пута. Уста служе и да би крава мукала. Ако не муче онда су јој уста пуна. Мушка крава је во. Во није сисавац. Мени још увек није јасно како се добија млеко!?

**Борис:** Ала се тај разуме у животиње.

Јутрос је из наше штале

И ко би посумњао

На малу росну траву

Да зауставити може

Велику рогату краву.

Побегла велика крава

Зауставила је на пољу

Сочна зелена трава

**Бојана**: Кад идем у школу свако јутро сретнем краве иду на пашу. Идила!

Јутро грчи као грлица

Ливада има сто огрлица

По језерцету цвећа и траве

( све док балон сунца не зађе у круну булке )

плове краве

Као питоме шарене лађе

Око њих каткад ко чудотворац

Прозуји обад тромоторац

Софија: Па да ли се уплашиш?

Бојана: Некд, кад се затрче.

Софија: А ја сам их једном видела да се свађају?

Борис. Ко се свађао?

**Софија**: Па крава и во.

Једна је крава грдила вола:

* За друго ниси него за кола!

Овако лепа, јака и здрава, са тобом вечито остах крава!

Док прљаве прасице иду у кобасице,

па су чак и кобиле боља места добиле,

 без много галаме иду у саламе! Шта ти мислиш, Бога ти, залуд лебе рогати!?

Сви моји на свету иду у паштету,

а родбина цела у готова јела,

само ја, бедна, не знам за се,

 кад ме питају шта радим – пасем!

Во се ухвати за реп причи, па рече крави:

* Ајде, не ричи!

Крава послуша свога дасу...

Ено их и сад, срећни пасу

Никола: Па то је хепи енд за њих двоје.

**ПЕВАЊЕ – ЈЕДНА ЈЕ ОВЦА ГРДИЛА ОВНА**

**СВИРАЊЕ или ПЕВАЊЕ – СИТНА ЈЕ КИША ПАДАЛА**

( Јована, Анабела, Емилијано и Мима стоје у полукругу, прилазе Давид, Матија, Ивана)

**Јована:**

Дошле козје брадице,

Брсте шумске младице.

Плачу гране танане:

„Врати козе, Милане!

Појешће нам свилене

хаљинице зелене“

Кажи нешто о кози.

Анабела: Коза има рогове, бела је, даје млеко, има јариће.

**Емилијано:**

 **Знате ли да се потужио** магарац кози

Да има велике дуге уши.

Испричао јој баш све

што му је било на души.

**Анабела**

Кад био је мали

За уши сви су га вукли

Товар носио је тежак

Уз то још су га и тукли

**Емилијано:** Ал ни коза ништа боље

У животу није прошла

Јер бранили су јој све

Чим на свет је дошла.

**Анабела**: Сви су јој бранили

да ниске гране брсти

зато нарасто јој врат

и дуги ножни прсти.

И коза у срцу свом

Велику тугу крије

Због кратког репа

За реп нико вукао је није.

Јована: Јадна коза.

Анабела: И знам да ће се две козе, ако се сретну на уском мосту договорити како да га пређу.

Мима: Да, а не као два јарца.

Јована: Шта је било с њима?

**Мима и Матија:**

**Два су јарца врлао проста**

**Кад су дошли на сред моста**

**Један рече – сад је доста**

**И са једне стране,**

 **и са друге стране**

**Вратимо се свако себи**

**Да до туче дошло не би**

**Ни са једне стране,**

**ни са друге стране**

**Вратише се па се смију**

**Пусти људе да се бију**

**и са једне стране,**

 **и са друге стране**

**Ви сте ову причу знали**

**Нисте ни вис крушке пали**

**једна с једне гране,**

**други с друге гране**

**Пошли преко уска моста**

**Један с једне стране,**

 **други с друге стране**

**Скупили се навијачи**

**Да гледају ко је јачи**

**Или једна страна**

**или друга страна**

**Стали јарци па се мере**

**Онда поче да се дере**

**Један се једне стране,**

**други с друге стране**

**Склањај ми се ружна стоко**

**Бацићу те у дубоко**

**Виче једна страна,**

**виче друга страна**

Анабела: Ето опаметили се и они.

Давид: Али зато мало прасе само што није настрадало.

Мима. Па шта је било?

**Давид:**

Жуборио је поточић

У потоку оточић

На отоку одмара се

Цвилило је мало прасе

И за сламку хватало се

Да се спаси да преживи

Облаци су за све криви

Спасило се мало прасе

На брежуљку одмара се

И посматра оточић

Док жубори поточић

Једно мало прасе

Сунчало се мало прасе

А мислило није на се

Наишао облачић

Потопио оточић

Преплао се прасе мало

Јер пливати није знало

Преплављен је оточић

Предубок је поточић

Матија: Ух, добро је! Никола шта ви радите?

Никола: Мало слушамо вас, мало читамо.

Матија: Па шта има у новинама?

Ивана: Свашта, неке вести, неки огласи, пргноза, спорт...

Мима: Прочитајте нам нешто.

**Никола**: Ја ћу први! ( чита **Бела кафа па Очигледно средство** )

Једна крава из Панчевачког Рита одбила је да производи млеко. Она ће убудуће, на своју руку, проиводити белу кафу, јер је приметила да се бела кафа више свиђа деци.

Кроз Ћуприју се пронела вест да је Данило Лукић, ученик седмог разреда, довео на час Зоологије магарца као очигледно средство. Данко је међутим демантовао ове гласине и рекао да је у ствари на час Зоологије магарац довео њега.

Давид: А какви огласи? Неко нешто продаје?

**Ивана:** Ма не! Слушај! ( **чита огласе,** последњи **Стрина кобила )**

Вучинић Вујо,

певач на гласу

( знају га добро сви који пасу,

У густој трави надомак реке,

Крај неке стазе уске,

Нашла сам синоћ, у сами сутон,

Перо госпође Гуске.

Нека се Гуска у шуму сврати

Да јој га тетка врати.

Састанак у пет сати.

пева оперу Тоску )

 у тихој шуми Зелени Бор

оснива моћан певачки хор,

 музичко друштво Коску.

Јагањце најпре позива, зна се,

с њима прекида рат,

магарце, коње, може и прасе.

Вујо, весели брат

Пожури вуче, дуго те тражим,

Пола сам шуме обила,

Да ти копитом пошкакљам зубе.

Воли те

Стрина кобила

Јавите вуку: жива сам,

здрава, добро се чувам.

Ерина крава

Никола: Што бих ја волео да имам коња!

Анабела: И ја!

**Лазо:** ( долази и рецитује )

Расте ждребе путоного, волимо га много, много.

Длака му је доратаста, хитро је ко брза ласта.

На челу му звезда бела, гргурава грива цела.

Паметно му црно око, а лепо му име: Соко.

Умиљато као јање...Кад ће стићи за јахање?

( Долазе Матија, Јован и Лаура, праве се важни, Лаура је у средини )

**Матија, Јован и Лаура:**

Дозволите да ли смем

Ту је седло узда ђем

Да извини друг што рже

Да ли може мало брже

 Пита јахач коња свог

Немој само лити сузе

Штеди мало те мамузе

 Каже коњ јахачу свом

Другарство је трајно наше

 У томе је чар

Један носи други јаше

 И готова ствар

 Каже јахач коњу свом

Изволите како не

На стазу на препоне

 Каже коњ јахачу свом

Другарство је трајно наше

Један носи други јаше

 У томе је чар

Кроз јахање тако јача

Љубав коња за јахача

 И готова ствар

**Јована, Давид, Никола, Страхиња, Борис, Софија, Мима, Ивана –**

Лепо је али није лако бити коњ.

На грбачу ти се пење свако кад си коњ.

У сусрет метку у љутом боју јури коњ.

Спас једини каубоју његов коњ.

Индијанац те голог јаше кад си коњ.

Док ореш сељак те бичем паше јер си коњ.

То неког радује неког вређа ако си коњ.

Ти ипак понеког збаци с леђа не буди магарац.

**Алексеј и Вук :**

Од села до села путељак

И багреми се стисли

Путељком иде сељак

Води коња и мисли

Коњ гази прашину меку

И мисли о човеку

**Знам да јахати уме**

**Ал он коња разуме**

Пешаче човек и рага

Остају два сива трага

Сељак хода све брже

А коњ захвално рже

**Радили смо без грешке**

**Ићи ћу кући пешке**

**Макар пао на прагу**

**Ал поштедећу рагу**

Алескеј: Што бих ја волео да ми неко поклони коња за рођендан!

**ИГРАЊЕ – КОКА СНЕЛА ЈАЈЕ**

**Јована:**

Госпођице коко, Ви мора да знате

Ово своје пиленце у школу да дате

Толико је глуо то зна цео свет

јутрос ми је рекло два и два су пет.

**Лаура, Борис, Лана, Анабела, Страхиња –**

Чудни су то пилићи,
Одмах првих дана
Од мајке се разиђу
На десетак страна.

Не могу да остану
У дворишту своме,
Свако тежи некуда
Свету широкоме.

Траже нешто, кљуцају,
Никад се не смире,
Све се њима допада,
Па свугде завире.

Као да их далеке
Просторије зову,
Свако би да открије,
Америку нову.

Мајка им се намучи
И промукне, брале,
Док прикупи у јато
Те Колумбе мале.

Немања: Пилићи јесу лепи, али пето је бољи!

Јована: Зашто?

**Немања:**

Желим да имам шареног петла

Да кукуриче свакога сата:

Кад мајка треба млеко да скува

Кад по слаткише иде тата,

Ал да би сестра узела метлу,

Мораћу купити трубу петлу.

Петао песмом децу успављује

Петао песмом зору најављује

Ал зашто понекад у сред ноћи

Зазвони његова песма снена?

Да Владо види како месец

Спава у крошњи старог клена

Јован: А што сам ја имао петла!

Немања: Каквог?

**Јован:**

По селу перје лети

Диже се страшна граја

У нашој кући увек

било је добрих јаја

Имо сам страшног петла

Био је прави ђаво

На киши и на ветру

Увек је стајо право

Немања: Јоване, ти опет о том петлу!

Јован: Па шта?

Лаура: Ти се, Јоване, стално хвалиш тим петлом.

**Јован:** Не хвалим се. Истина жива.

Цурице из мог села

Чуле су за тог дасу

Због тог сам петла и ја

био на добром гласу

Имо сам страшног петла

Био је мало чудан

По дану нешто дремљив

Ал ноћу увек будан

Алексеј: А зашто си ти био на добром гласу? Јеси ли кукурикао с њим?

Јован: Не него никад нисам каснио нигде.

**ПЕВАЊЕ – КУКУРИКУКОКОДА**

Вук: Није петао једини који се зна правити важан.

**Мима, Алексеј, Лаура, Вук, Матија, Емилијано:**

По дворишту ћуран шеће,
ваздан пућка и блебеће,
главом вије, шири реп,
мисли: Боже, ал' сам леп!
Све се шири, све се мери,
кинђури се, кочопери,
али једно
зло га једи,
што га нико,
ал' баш нико,
и не гледи;
пси пролазе,
ал' не хају,
неће да га
ни залају!

Поче пред њим скакутати
па му поче цвркутати
,,Залуд, стриче, дуваш, деваш,
не издува чега немаш!
Лепши соко него врана,
лепши паун од ћурана!"

Разљути се ћуран луди
па још више шири груди,
поче крестом климатати,
крил'ма бити, зипарати!
А врабац се само смије
па му вели ко и прије
,,Лепши соко него врана,
лепши паун од ћурана!"

Само један врабац клети
са тарабе доле слети
поред ћурка надувена
да му натре под нос рена!

А наш ћуран шта да ради?
Све се већма горопади,
п' онда оде да не гледи
тога врапца што га једи.
Опет пућка и блебеће,
дигне главу па се шеће
све се шири, све се мери,
кинђури се, кочопери,
ал' бадава,
јер га свако исмејава.
А што рек'о врабац чили,
већ су и пси научили
па сад лају са свих страна
,,Лепши паун од ћурана!"

Лазо: Сви се ћурани праве важни.

**Бојана:** Па да

Моја жена носи о грлу корале,

ја у круни рубине велике и мале.

Лепши смо од свију у шумама птића,

и од шаренога на букви детлића

Стари ћуран кауче

да сви једном науче:

-Лепши сам од пауна,

И жена ми Кауна

лепша од паунице.

Мима: А ти, Лазо, јеси ли чувао некад ћуране?

**Лазо:** Нисам

 Још сам нејак, још сам мали,

зато су ми гуске дали,

да их чувам, бригу моју,

 да остану све на броју.

Нека, нека, Бог ће дати,

још ћу и то дочекати,

 да потерам кроз долове

саме краве и волове.

Ако будем добре среће,

па кад будем момче веће,

тад ће чуват браца Аца

чопор свиња и прасаца.

Вук: Ај у здрављу то да доживимо!

**Лана, Софија, Борис, Матија, Давид –**

У дворишту пуном кока,

и гусака,

и ћурана,

викну бака:

-Зар вам није доста дана?

Сад ће девет, сви у кревет!

Прхну брзо на седало

уплашено пиле мало;

двајест и три коке старе

отрчаше под амбаре;

а петлићи рујне кресте

по плоту се редом сместе;

као да се игра жмурке,

сакрише се на дуд ћурке;

у кућице ниске, уске,

пожурише беле гуске;

оде куче у штенару;

а ждребад у коњушнице;

а у први забран птице;

неста буке, разговора,

из обора и из тора.

Када све њих под кров стера,

на спавање пође бака,

заспа брзо, срца лака,

испод белог свог губера

**ИГРАЊЕ- ДЕДА ПАЈА ИМА ФАРМУ**